als_Latn dik_Latn sag_Latn
Më 7 dhe 8 korrik do të zhvillohet në qytetin Hamburg të Gjermanisë Samiti i 12-të i G20-s, ku do të marrin pjesë liderët e vendeve anëtare të G20-s dhe përfaqësuesit e lartë të organizatave ndërkombëtare. Ky do të jetë takimi i nivelit më të lartë që zhvillohet në Gjermani gjatë viteve të fundit dhe shihet si një ngjarje që ofron mundësi, por sjell edhe sfida për Hamburgun.
Hamburgu është qyteti i dytë për nga madhësia në Gjermani. Zv.zëdhënësi i qeverisë federale gjermane, Georg Streiter (Georg Shtrajtër), vë në dukje:
"Në samitin e G20-s, liderët e vendeve të ndryshme do të diskutojnë për ekonominë botërore, luftën kundër terrorizmit dhe çështjet lidhur me Afrikën. Përse Hamburgu është zgjedhur si vendi i zhvillimit të samitit? Unë mendoj që Hamburgu është një qytet i hapur, gjithëpërfshirës dhe ku zhvillohet tregti ndërkombëtare, duke u quajtur si porta e Gjermanisë për në botën e jashtme. Kështu, sipas meje, ai është qyteti i vetëm i përshtatshëm i Gjermanisë për këtë samit."
Në këtë samit, do të marrin pjesë afro 36 delegacione dhe 6500 përfaqësues të vendeve dhe organizatave të ndryshme. Kjo përbën një sfidë të madhe për policinë vendore. Në Hamburg gjatë ditëve të samitit pritet të mblidhen afro 100 mijë protestues antiglobalistë, si edhe kundërshtarë të presidentit amerikan Trump, presidentit rus Putin, atij turk Erdogan etj. Zëdhënësi i policisë Timo Zill (Timo Cil) shprehet:
"Kemi vënë në dispozicion së paku 15 mijë policë, kurse numri i forcave rezervë të policisë ka shënuar rekordin prej 300 vetash. Ata do të shkojnë në çdo lagje të qytetit dhe do të flasin me qytetarët dhe protestuesit, për të shpjeguar synimin e policisë dhe për të qetësuar emocionet e tyre."
Zill theksoi se synimi i policisë është i qartë: garantimi i sigurisë së pjesëmarrësve në samit, sigurimi i zhvillimit të rregullt dhe sipas ligjit të të gjitha protestave, si edhe parandalimi i dhunës e rreziqeve dhe garantimi i jetesës normale të qytetarëve.(Jiang Lei)
als_Latn als_Latn als_Latn als_Latn als_Latn als_Latn